kardosdrur/scandi-wiki huggingface dataset:
Musée d'Ethnographie du Trocadéro

Musée d'Ethnographie du Trocadéro var et antropologisk museum i Paris ved Place du Trocadéro, grundlagt 1878 af den franske antropolog Ernest Hamy.

Det var det museum Picasso besøgte da han skabte Les Demoiselles d'Avignon, hvor han så afrikanske masker. Det fik betydning for malestilen (primitivisme) og udviklingen af kubismen. Museet efterfulgtes i 1937 af Musée de l'Homme.

Note

Museer etableret i 1878
Ethnographie du Trocadero
Matias Faldbakken

Matias Faldbakken (født 1973 i Hobro, Danmark) er en norsk kunstner og forfatter. Han er søn af forfatteren Knut Faldbakken.
Hans debutroman fra 2001 The Cocka Hola Company, er første del af hans Skandinaviske Misantropi Trilogi. To år senere udgav han Macht und Rebel, efterfulgt af Unfun fra 2008. Alle tre romaner er udgivet under pseudonymet Abo Rasul.

Bibliografi 
 2001: The Cocka Hola Company
 2003: Macht und Rebel
 2006: Kaldt produkt
 2008: Unfun

Romanforfattere fra Norge
Personer fra Hobro
Norsksprogede forfattere fra Norge
Modtagere af Bjørnsonstipendet
Johnny Kelly

Johnny Kelly (født 9. marts 1968 i Brooklyn) er en amerikansk musiker bedst kendt som tidligere trommeslager i gothic metal-bandet Type O Negative. Han er den nuværende trommerslager for Silvertomb, A Pale Horse Named Death, Kill Devil Hill, Danzig, og Quiet Riot.

Han bruger Pearl trommer, Sabian bækkener, Easton Ahead og Attack Tromme Hoveder.

Referencer

Eksterne henvisninger 
 

Trommeslagere fra USA
Personer fra New York
Kenny Hickey

Kenny Hickey (født 22. maj 1966 i New York) og var lead-guitarist i gothic-metal bandet, Type O Negative. Han er dog også sanger og guitarist for metal-bandet, Seventh Void, og guitarist for Danzig, ligesom Johnny Kelly (Trommeslager).

Kenny Hickey blev tilbudt at danne bandet, Resulotion, med tidligere bassist, Peter Steele fra Carnivore. Han synger i mange af sangene, som Septemper Sun.

Guitarister fra USA
Personer fra New York
Elvida

Elvida er en opera med betegnelsen melodramma i én akt af Gaetano Donizetti til en italiensk libretto af Giovanni Schmidt.

Operaen blev først opført på 6. juli 1826 på Teatro di San Carlo i Napoli.

Operaen blev skrevet som et pièce d'occasion i forbindelse med Maria Isabella af Spaniens fødselsdag. Donizetti fik kun en lille belønning for værket og gjorde derfor ikke så meget ud af kompositionen. Efter tre forestillinger blev stykket glemt, indtil det blev indspillet på plade i 2004 af Opera Rara.

Roller

Synopsis 
 Sted: En befæstet by i Granada.
 Tid: Sent i det 15. århundrede.

Første scene 
Under kampen for kontrol over det sydlige Spanien, er Elvida, en adelig castiliansk dame, blevet taget til fange af maurerne. I to måneder har hun været holdt fanget af Amur i en af de sidste tilbageværende mauriske fæstninger. Men de spanske tropper under ledelse af Elvidas forlovede, Alfonso, er nu nået frem til byen.

Amur vil hellere slå Elvida ihjel end give hende mulighed for at blive frelst af Alfonsos tropper. Imidlertid har Amurs søn, Zeidar, forelsket sig i deres smukke fange og han beder sin far om at overhænde hende til spanierne, om ikke for andet så for at redde byen fra ødelæggelse. Zeidar beder Elvida om ægteskab, men hun afviser hånligt såvel hans tilnærmelser som hans fars trusler. Maurerne myrdede hendes far, og Elvida længes efter gengældelse. Hun føres til et skjult fangehul.

Den castilianske hær er nu ved porten til byen, og Amur erkender, at yderligere modstand er håbløs, selvom mauriske forstærkninger er lige ved hånden. Han er fast besluttet på at flygte gennem en hemmelig passage og tage Zeidar med sig.

Anden scene 
Alfonso ankommer i triumf i spidsen for sine tropper. Selv om han er skuffet over, at Amur og Zeidar tilsyneladende er flygtet, er han mere bekymret for Elvidas sikkerhed. En af Amurs slaver tilbyder at føre ham til den store hule, hvor Elvida bliver holdt fanget.

Tredje scene 
Amur agter at bruge Elvira som gidsel som støtte for sin flugt med Zeidar. De to mænd går ind i hulen, hvor hun er fængslet og forsøger at tvinge hende til at komme med dem. Elvida er trodsig, og før de kan føre hende bort, braser de spanske tropper ind. Amur trækker sin dolk for at dræbe Elvida, men Zeidar griber hans arm, og tropperne er i stand til at overmande ham.

Amur forbander sin søn for hans forræderi. I det samme forlyder det, at de mauriske forstærkninger er blevet slået på flugt. I en storsindet gestus giver Alfonso Zeidar hans frihed og tilbyder at skåne Amurs liv. Der lyder generel jubel, da Alfonso annoncerer, at hans ægteskab med Elvida vil finde sted den følgende morgen.

Diskografi 
 Elvida. Pietro Spagnoli (Amur), Jennifer Larmore (Zeidar) Annick Massis (Elvida) Bruce Ford (Alfonso), Anne-Marie Gibbons (Zulma) Ashley Catling (Ramiro) Geoffrey Mitchell Choir, London Philharmonic Orchestra, dir. Antonello Allemandi. London, marts 2004. Opera Rara ORC29

Noter

Referencer 
 Bel Canto Operas by Rossini – Donizetti – Bellini af Charles Osborne. Methuen. London 1994. 
 Noter af Jeremy Commons til Opera Raras optagelse, 2004.

Eksterne links 
 Libretto 

Operaer af Gaetano Donizetti
Primitivisme

Primitivisme (af lat. primus 'første') inden for kunsten betegner et fænomen i det europæisk moderne: "en moderne kunstretning der lader sig inspirere af kunsten hos primitive folk" – det drejer sig ikke om oprindelige folks kunst.

1882 viste Musée d'Ethnographie du Trocadéro i Paris en samling oversøiske kunstgenstande uden at kunstnerne viste interesse derfor. 1906 begyndte fauvisterne at anlægge samlinger, hvor de især samlede genstande der på grund af deres udprægede realisme var i overensstemmelse med det 19. århundredes overleverede opfattelse af "primitiv".

Med Picassos billede Les Demoiselles d'Avignon fra 1907 skete der en ændring i primitivismens udvikling. I Paris var der vakt en interesse for oprindelig kunst, og Picasso og kubisterne fremmede primitivismen i det 20. århundrede, idet de direkte behandlede enkelte værker af "oprindelige" kunstnere. Kubisternes kunst havde her en konkret, snævrere og mere æstetisk orienteret betydning.

Efter anden verdenskrig forholdt kunstnere sig kun sjældnere til enkelte genstande – der er tale om en løsere, mere indirekte og intellektuelt præget primitivisme, hvor inspirationen kom fra idéhistorie og sociologi, altså mere fra tekster (af Georges Bataille, Michel Leiris, Claude Lévi-Strauss o.a.) end fra kunstværker.

Se også 
 Naivisme

Litteratur 
 Robert Goldwater: Primitivism in Modern Art, 1966. – Udgave 1938 som Primitivism in Modern Painting og 1986 i en udvidet udgave fra Harvard University Press, Cambridge, Mass.
 William S. Rubin (udg.): Primitivismus in der Kunst des zwanzigsten Jahrhunderts. Prestel, München, 1996,

Eksterne henvisninger 
 Opslag i Den Store Danske, DSD

Noter

Kunst
Stilperioder
Det 20. århundrede
Die schweigsame Frau

Die schweigsame Frau (dansk: Den stilfærdige kone) er en opera i tre akter af Richard Strauss til en libretto af Stefan Zweig efter Ben Jonsons Epicoene or the Silent Woman.

Opførelseshistorie 

Værket blev uropført på Dresdens Semperoper den 24. juni 1935 med Karl Böhm som dirigent.

Operaen er en af Strauss' mindre succeser. Strauss' parløb med en jødisk tekstforfatter i Tyskland i 1935 blev mødt med fjendtlige reaktioner fra Hitler og Goebbels. Efter krigen er værket blevet opført relativt få gange.

Det havde premiere i USA på New York City Opera den 7. oktober 1958 og har desuden kunnet opleves i Santa Fe i 1987 og 1991 og på Garsington Opera i 2003.

Roller

Synopsis 
Den rige, pensionerede admiral sir Morosus, kan ikke tåle støj, navnlig ikke fra sin snakkesalige husholderske. Hans barber foreslår, at hun erstattes af en rolig ung kone. Morosus mener ikke, at der findes tavse kvinder, og at han er for gammel til at gifte sig. Hans længe savnede nevø Henry dukker op og bliver inviteret til at blive med sin kone Aminta og et par venner. Da det imidlertid viser sig, at det drejer sig om nogle venner fra en operatrup, som med deres prøver forvandler Morosus' hus til et støjende teater, smider han dem ud og gør Henry arveløs. Han betror sin barber at finde en passende kvinde. Barberen henvender sig til Henry og de lægger planer om at præsentere Morusus for tre kvinder, som blot er dem fra operatruppen i forklædning. Morusus afviser både Carlotta og Isotta, men bliver forelsket i den der er mest stille, Timidia (Aminta). Så såre ægteskabet er beseglet, viser hun sin sande støjende natur – og ønsker tilmed at holde en papegøje som kæledyr. Henry lover at få ægteskabet annulleret næste år, men det vil Timidia ikke høre tale om, da hun ønsker at forblive fru Morosus. Morosus' skilsmisseanmodning afvises, men da han er ved at give op, afsløres bedraget. Hans vrede bliver til latter, og truppen hilser ham. Aminta viser sig som en kærlig datter og Morosus genindsætter Henry som arving: "Wie wunderbar ist doch eine junge, schweigsame Frau, – aber wie wunderbar erst, wenn sie die Frau eines andern bleibt!" (Hvor vidunderlig er ikke en ung, stilfærdig hustru – men først rigtig vidunderligt, når hun er en andens!")

Diskografi

Referencer 
 Amadeus Almanac 
 Warrack, John og West, Ewan (1992): The Oxford Dictionary of Opera, 782 sider, 
 Diskografi 

Operaer af Richard Strauss
Sjakaler

Sjakal er en fællebetegnelse for en af tre små til mellemstore arter af slægten Canis (Hundefamilien), der findes i Afrika, Asien, og det sydøstlige Europa. Sjakaler udfylder en tilsvarende økologisk niche som prærieulven (undertiden kaldet amerikansk sjakal ) i Nordamerika; begge er altædende rovdyr af små til mellemstore dyr, samt ådsler.

Arter

Noter
Maine mac Cearbhall

Maine mac Cearbhall(døde 531 eller 537), var den 9'ende konge af Uí Maine, det er ukendt hvornår han blev født. Han var den første konge af Uí Maine som var med i de irske annals, og dermed den første historisk dokumentrede konge i Uí Maine. Han var efterkommer af Maine Mór, der grundlagde kongeriget Uí Maine omkring midten af det 4. århundrede.

Cearbhall's regent tid er samtidig med Feradhach mac Lughaidh (ca. 517 – ca. 541), derfor kunne de havde regeret i opposition til hinanden, eller Cearbhalls kunne for en tid have tilranet sig kongemagten.

Irlands historie
Konger
Uí Maine

Uí Maine var et kongerige i det sydlige Connacht i Irland, Máine Mór(første konge af Uï Maine) skulle have grundlaget dette i 350'erne, som han skulle have regeret i omkring 50år.

Den sidste konge var Feardorcha Ó Cellaigh da kongeriget blev opløst i starten af 1600'tallet.

Forhenværende europæiske monarkier
Irlands historie
Octopus (yacht)

Octopus er en yacht ejet af Paul Allen, medstifter af Microsoft.

Yachten er hjemmehørende i George Town på Caymanøerne og er bygget af Lürssen. Den er en af de største privatejede yachter.

Den har en fast besætning på 60 personer.

Eksterne henvisninger 
 Omtale på Superyachts.com
 Octopus George Town

Yachter
Historiske hovedstæder

Dette er en liste over historiske hovedstæder, byer, som engang var hovedstad i et land, men som ikke længere har denne status, enten fordi landet ikke længere eksisterer, fordi hovedstaden er blevet flyttet, eller fordi hovedstaden er blevet omdøbt.

Afrika

Asien 

Hovedstæder
Lister over byer
Algirdas Brazauskas

Algirdas Mikolaujus Brazauskas (født 22. september 1932, død 26. juni 2010) var en litauisk politiker. Han var Litauens præsident i perioden 1993–1998, og premierminister fra 2001 til 2006.

Han blev stemt ind i Litauens Øverste Råd i 1990 fra Kaisiadorys valgdistrikt. Han var formand i Litauens demokratiske arbejderparti (LDDP) fra 9. december 1990. Før dette var han leder af parlamentets venstrefraktion.

Han gik ud af grundskolen i 1951. I 1956 blev han uddannet ingeniør i hydroteknisk bygning fra Kaunas polytekniske institut.

Kilder

Eksterne henvisninger 

Litauens præsidenter
Litauens premierministre
Riddere af Serafimerordenen
Medlemmer af Seimas
Pete Quaife

Peter Alexander Greenlaw "Pete" Quaife (31. december 1943 – 23. juni 2010) var en britisk musiker, artist og forfatter. Quaife var en af grundlæggerne af The Kinks, og desuden bandets oprindelige bass-guitarist, som han var medlem af i perioden 1963-1969. 

Quaife var således med i perioden med nogle af The Kinks' allerstørste hits som "You Really Got Me" og "All Day and All of the Night".
I 1969 forlod han The Kinks og dannede i 1970 bandet Mapleoak, men forlod det allerede året efter, hvorpå han forlod musikbranchen til fordel for en karriere som grafiker. 
Han flyttede til Danmark, hvor han boede fast ind til 1980'erne, hvor han flyttede til Ontario i Canada.
I 2003 flyttede han tilbage til Danmark og bosatte sig i Herlev. I 2005 var han med til introduktionen af The Kinks til UK Rock'n'Roll Hall Of Fame.

Eksterne henvisninger 
 
 

Musikere fra England
Jiaozuo

Jiaozuo (焦作; pinyin: Jiāozuò) er en kinesisk by på præfekturniveau i provinsen Henan i det centrale Kina. Præfekturet har et areal på 	4,071 km2, og befolkningen anslås  til 3,5 millioner mennesker (2004). I området ligger Jiaozuo kulkraftværk fra 2005, som er et af Kinas moderne kraftvarmeværker med højeffektiv kuludnyttelse.

Administrative enheder
Administrativt består Jiaozuo af fire bydistrikter, fire amter og to 
byamter:
Bydistriktet Shanyang (山阳区), 67 km², 260 000 indbyggere, administrationssæde;
Bydistriktet Jiefang (解放区), 62 km², 290 000 indbyggere;
Bydistriktet Zhongzhan (中站区), 124 km², 120 000 indbyggere;
Bydistriktet Macun (马村区), 118 km², 140 000 indbyggere;
Amtet Xiuwu (修武县), 722 km², 280 000 indbyggere;
Amtet Bo'ai (博爱县), 492 km², 420 000 indbyggere;
Amtet Wuzhi (武陟县), 860 km², 650 000 indbyggere;
Amtet Wen (温县), 462 km², 420 000 indbyggere;
Byamtet Mengzhou (孟州市), 542 km², 370 000 indbyggere;
Byamtet Qinyang (沁阳市), 623 km², 470 000 indbyggere.

Bypræfekturer i Henan
Lürssen

Lürssen GmbH, eller Lürssen Werft er et tysk skibsværft med base i Bremen.
De bygger private lystyachter.

Nogle af de mest kendte lystyachter Lürssen har bygget er Skat, Rising Sun og Octopus.

Eksterne henvisninger 
 Official homepage
 List of Naval vessels as built by Lürssen GmbH 
 Yachts built by Lürssen  - SYT
 Some Lürssen's yachts videos
 Yacht Vive la Vie 
 Lürssen honored with the ‘Motor Yacht of the Year Award’ at the World Superyacht Awards 2010 in London for The 60m motor yacht Arkley  
 Details on Lürssen - Super Yacht details

Skibsværfter i Tyskland
Etableret i 1875
Rasmus Green

Rasmus Green Dandanell (9. april 1980 – 12. juni 2006 i Næstved) var en dansk professionel fodboldspiller, der i løbet af sin karriere spillede for AB, Ølstykke FC og Næstved BK.

Green faldt om under træningen med Næstved BK den 12. juni 2006, og blev erklæret død af et hjertestop ved ankomsten til Næstved Sygehus. Hans trøjenummer 7 blev senere trukket tilbage, således at det ikke kunne benyttes igen. Dette var for at vise respekt for Green og de efterladte.

Kilder

Ekstern henvisning 
 Mindeside for Rasmus Green

Fodboldspillere fra Akademisk Boldklub
Fodboldspillere fra Næstved BK
Fodboldspillere fra Ølstykke FC
Personer døde af hjertestop
Xinxiang

Xinxiang (新乡; pinyin: Xīnxiāng) er en kinesisk by på præfekturniveau i provinsen Henan i det centrale Kina. Præfekturet har et areal på 	8,169 km2, og en befolkning på  
5.580.000 mennesker. Det ligger ved floden Wei He der er farbar for mindre skibe.

Byen var hovedstad for  provinsen Pingyuan, der dog kun eksisterede meget kort,  fra 1949 til 1952.

Administrative enheder 
Xinxiang består af fire bydistrikter, seks amter og to byamter:
 Bydistriktet Weibin (卫滨区), 52 km², ca. 200 000 indbyggere (2003);
 Bydistriktet Hongqi (红旗区), 99 km², ca. 280 000 indbyggere (2003);
 Bydistriktet Fengquan (凤泉区), 115 km², ca. 130 000 indbyggere (2003);
 Bydistriktet Muye (牧野区), 80 km², ca. 270 000 indbyggere (2003);
 Amtet Xinxiang (新乡县), 365 km², ca. 310 000 indbyggere (2003);
 Amtet Huojia (获嘉县), 473 km², ca. 390 000 indbyggere (2003);
 Amtet Yuanyang (原阳县), 1 339 km², ca. 660 000 indbyggere (2003);
 Amtet Yanjin (延津县), 946 km², ca. 470 000 indbyggere (2003);
 Amtet Fengqiu (封丘县), 1 220 km², ca. 730 000 indbyggere (2003);
 Amtet Changyuan (长垣县), 1 051 km², ca. 790 000 indbyggere (2003);
 Byamtet Weihui (卫辉市), 882 km², ca. 480 000 indbyggere (2003);
 Byamtet Huixian (辉县市), 2 007 km², ca. 780 000 indbyggere (2003).

Trafik 
Jingguangbanen, som er toglinjen mellem Beijing i nord og Guangzhou i syd, har station her. Denne stærkt trafikerede jernbanelinje passerer blandt andet Zhengzhou, Wuhan, Changsha og Shaoguan. 

Bypræfekturer i Henan
Hebi

Hebi (鹤壁; pinyin: Hèbì) er en kinesisk by på præfekturniveau i provinsen Henan i det centrale Kina. Præfekturet har et areal på 	2,182 km2 , og en befolkning på 1.427.700 mennesker.

Administrative enheder 
Hebi består af tre bydistrikter og to amter:
 Bydistriktet Qibin (淇滨区), 295 km², 140.000 indbyggere, præfekturregeringens sæde;
 Bydistriktet Shancheng (山城区), 176 km², 250.000 indbyggere;
 Bydistriktet Heshan (鹤山区), 159 km², 130.000 indbyggere;
 Amtet Xun (浚县), 1.088 km², 680.000 indbyggere;
 Amtet Qi (淇县), 581 km², 260.000 indbyggere.

Bypræfekturer i Henan
Larsens Plads

Larsens Plads er en promenade langs med Inderhavnen i København, der går fra Sankt Annæ Plads til Nordre Toldbod. Promenaden har navn efter skibsbygger Lars Larsen, der i 1802 købte en grund ved den, hvor han havde sit værft. I 1980 blev grunden købt af A.P. Møller og Hustru Chastine Mc-Kinney Møllers Fond til almene Formaal, der anlagde den lille park Amaliehaven her.

I tidsrummet 1870–1900 udvandrede 170.000 danskere med skibet fra området ved Larsens Plads, de fleste til Amerika. Sejlturen, der varede 17 dage, kostede 60 kr. Under tidens landbrugskrise søgte mange fattige fra husmandsklassen det forjættede land. Var man over 21 år, og havde søgt om amerikansk statsborgerskab, fik man gratis landbrugsjord.

Eksterne henvisninger 

Torve og pladser i København
Frederiksstaden
Københavns Havn
Amorparken

Amorparken er en park, der ligger mellem Rigshospitalet og Tagensvej i København. Parken ligger i forlængelse af Fredens Park.

Parken er anlagt i 1910 samtidigt med Fælledparken. Parken blev fra begyndelsen anlagt som en symmetrisk have i modsætning til Fælledparkens mere åbne græsarealer.

I hjørnet af parken ved krydset mellem Tagensvej og Blegdamsvej står Rudolph Tegners skulptur Mod lyset.

Referencer

Ekstern henvisning 

Parker i København
Stephen Rea

Stephen Rea (født Graham Rea: 31. oktober 1946) er en nordirsk skuespiller. Han er vel nok bedst kendt for sin Oscar-nominerede hovedrolle i filmen The Crying Game fra 1992, samt kæmpesuccesen V for Vendetta fra 2005.

Filmografi

Eksterne henvisninger 

 
 

Skuespillere fra Nordirland
Personer fra Belfast
Fredens Park

Fredens Park er en park på Østerbro i København. Parken ligger langs med Fredensgade og mellem Amorparken ved Rigshospitalet og Sortedams Sø. Beliggenheden ved Fredensgade gør at parken ikke er så velegnet som rekreativt område. Parken blev skabt i 1973 da kommunen rev nogle boligkarreer ned for at give plads til Søringen-projektet. Dette projekt blev dog skrinlagt i 1975 og parken fik lov at bestå.

I enden ved Sortedams Sø står skulpturen Fredens Port, der blev skabt af Stig Brøgger, Hein Heinsen og Mogens Møller i 1982. Den er udført som en 15 m høj skrånende søjle i hvidmalet spændbeton og med et isat nøglehul halvvejs oppe. Navnet hentyder både til Fredensgade og ironisk til den meget uro, der opstod da karréerne blev ryddet. Derudover symboliserer det en byport, selvom der dog aldrig har ligget en i nærheden.

Referencer

Ekstern henvisning 

Parker i København
Puyang (Henan)

Puyang (kinesisk skrift: 濮阳; pinyin: Púyáng) er en kinesisk by på præfekturniveau i provinsen Henan i det centrale Kina. Præfekturet der ligger på den nordlige bred af den Gule Flod har et areal på 4.188 km2, og en befolkning på omkring 3.585.600 (2004), hvoraf  561.000 bor i  administrationsbyen.

Administrative enheder 
Puyang består af et bydistrikt og fem amter: 

 Bydistriktet Hualong (华龙区)
 Amtet Puyang (濮阳县)
 Amtet Qingfeng (清丰县)
 Amtet Nanle (南乐县)
 Amtet Fan (范县)
 Amtet Taiqian (台前县)

Trafik 
Kinas rigsvej 106 går gennem området. Den løber fra Beijing og passerer blandt andet Hengshui, Kaifeng, Ezhou og Shaoguan på sin vej til Guangzhou i Sydkina.  

Bypræfekturer i Henan
Carl Zuckmayer

Carl Zuckmayer (født 27. december 1896 i Nackenheim, Rheinhessen, død 18. januar 1977 i Visp, Schweiz) var en tysk forfatter, der først og fremmest blev kendt som dramatiker. Han skrev dog også romaner og en del kortprosa. 

Zuckmayer fik sit gennembrud med komedien Der fröhliche Weinberg fra 1925, men det var det satirtiske skuespil Kaptajnen fra Köpenick fra 1931, der for alvor gjorde ham kendt i sit hjemland. Med afsæt i en virkelig hændelse kritiserede Zuckmayer autoritetstro, militarisme og bureaukrati. I 1933 blev han underlagt censur i Tyskland og flyttede til Østrig, hvor han opholdt sig til Anschluss i 1938. Derefter rejste han i eksil i USA. Her skrev han Des Teufels General i 1946, der gjorde ham til et internationalt navn.

Eksterne henvisninger 

 Carl Zuckmayer på Findagrave.com 
 

Romanforfattere fra Tyskland
Dramatikere fra Tyskland
Manuskriptforfattere fra Tyskland
Novelleforfattere fra Tyskland
Strubekræft

Strubekræft eller larynxcancer er en ondartet kræftsygdom, der rammer slimhindeceller i struben; enten på stemmebåndet eller i strubehovedet. Sygdommen spreder sig via metastaser til lymfeknuderne eller mere sjældent via blodbanerne. 

Behandlingen omfatter strålebehandling eller operation. Fire ud af fem af de cirka 250 årlige forekomster af sygdommen i Danmark konstateres hos mænd. 

Risikoen for at udvikle strubekræft øges ved indtag af tobak og alkohol.

Referencer 

Kræftsygdomme
Alfred Christensen (kajakroer)

Alfred Grønborg Christensen (16. maj 1914 i Troldhede – 29. september 1996 i Holstebro) var en dansk kajakroer og musikhandler. 

Han deltog ved sommer-OL 1948, hvor han sammen med Finn Rasmussen fik en fjerdeplads ved 10.000 m toerkajak.

Efter afslutningen af sin sportskarriere blev Alfred Christensen en succesrig musikhandler i Holstebro, og ved hans butik findes i dag et springvand, som Christensen har doneret til byen. Han er begravet på Holstebro Kirkegård.

Noter

Eksterne henvisninger 
 
 

Kajakroere fra Danmark
Danskere i 1900-tallet
Personer fra Jylland
Deltagere for Danmark ved sommer-OL 1948
Thomas Riise Segelcke

Thomas Riise Segelcke (født 2. maj 1831 på Kærsgård, Hjørring Amt, død 12. november 1902 i København) var en dansk professor ved Den Kongelige Veterinær- og Landbohøjskole, der skabte det teoretiske grundlag for mejeribrug i Danmark.

Segelcke blev mejerikonsulent i Landhusholdningsselskabet i 1960, docent i landøkonomi ved Landbohøjskolen i 1874 og professor samme sted fra 1892. Fra 1900 til 1902 var han præsident for Landhusholdningsselskabet.

Siden 1901 har Mejeriforeningen og Foreningen af mejeriledere og funktionærer uddelt Segelcke-medaljen, der er mejeribrugets fornemste hædersbevisning.

I Odense og på Frederiksberg findes en Segelckesvej, derudover er der rejst en mindesten for Thomas Riise Segelcke i Sct. Knuds Kilde i Hjørring.

Eksterne henvisninger 
 

 Biografi i Dansk Biografisk Lexikon
 Thomas Riise Segelcke på WikiVendsyssel

Ansatte ved Den Kongelige Veterinær- og Landbohøjskole
Danskere i 1900-tallet
Riddere af Dannebrog
Danskere i 1800-tallet
Personer i Dansk Biografisk Leksikon
Præsidenter for Det Kongelige Danske Landhusholdningsselskab
Personer fra Jylland
Eberhard 3. af Württemberg (hertug)

Eberhard 3. af Württemberg (født 16. december 1614 i Stuttgart, død 2. juli 1674 i Stuttgart) regerede som hertug af Württemberg fra 1628 til sin død i 1674.

Se også 
 Liste over Württembergs regenter

Hertuger af Württemberg
Personer fra Stuttgart
Wilhelm Ludvig af Württemberg

Wilhelm Ludvig af Württemberg (født 7. januar 1647 i Stuttgart, død 23. juni 1677 i Hirsau) regerede som hertug af Württemberg fra 1674 til sin død i 1677. Han giftede sig i 1663 med Magdalena Sibylla af Hessen-Darmstadt. De fik fire børn sammen.

Wilhelm Ludvig døde i en alder af 30 år i 1677. Derfor blev hans dronning regent, indtil den næste tronarving Eberhard Ludvig af Württemberg blev myndig i 1693.

Se også 
 Liste over Württembergs regenter

Hertuger af Württemberg
Personer fra Stuttgart
Tyskere i 1600-tallet